Maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2002/C 186/05)

Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

NEUVOSTON ASETUS (ETY) N:o 2081/92

REKISTERÖINTIHAKEMUS: 5 ARTIKLA

SAN ( ) SMM (x)

Asiakirjan kansallinen numero: 10/2000

1 Jäsenvaltion toimivaltainen viranomainen Nimi: Ministero delle Politiche agricole e forestali

Osoite: Via XX Settembre, 20, I-00187 Roma

Puhelin (39-06) 481 99 68

Faksi (39-06) 42 01 31 26

Sähköposti qualita@politicheagricole.it

2 Hakijaryhmittymä 2.1 Nimi: Coop.va Rinascita Scarl

2.2 Osoite: Via G. Cultrone, 90, I-97019 Vittoria (RG)

Puhelin (39) 0932-99 76 11

2.3 Kokoonpano tuottaja/jalaostaja (x) muu ( )

3 Tuotelaji: Luokka 1.6 - hedelmät ja vihannekset luonnollisessa muodossa - syötäväksi tarkoitetut viinirypäleet

4 Tavaraerittely (yhteenveto 4 artiklan 2 kohdan vaatimuksista)

4.1 Nimi: "Uva da tavola di Mazzarrone"

4.2 Kuvaus: Tuoreet Vitis (L.) -sukuun kuuluvat hedelmät:

- mustat viinirypäleet,

- punaiset viinirypäleet,

- vihreät viinirypäleet.

Mazzarone-viinirypäleiden keskeiset ominaisuudet ovat:

- rypäletertun paino vähintään 350 grammaa ja enintään 400 grammaa,

- viinirypäleen keskipaino pienirypäleisen alalajikkeen osalta vähintään 3 grammaa ja isorypäleisen alalajikkeen osalta 5 grammaa,

- sisältää liukenevia ainesosia yhteensä vähintään 13,00 Brix-asteikolla ilmaistuna,

- ruoti ei saa olla ruskea eikä siinä saa olla härmäsieniä.

4.3 Maantieteellinen alue: Syötäväksi tarkoitetun Mazzarrone-viinirypäleiden viljelylle soveltuva maantieteellinen alue sijaitsee Catanian ja Ragusan maakunnissa, ja se kattaa Catanian kunnat Caltagirone, Licodia Eubea ja Mazzarrone sekä Ragusan kunnat Acate, Chiaramonte Gulfi ja Comiso. Vastaava alue on rajattu mittakaavaan 1: 25000 laaditun kartan avulla.

4.4 Alkuperä: Alkuperämerkintää hakevan alueen maantieteellinen ja sosioekonominen keskus on Mazzaronen kunnassa. Syötäväksi tarkoitettua viinirypälettä on viljelty Mazzaronen alueella hyvin kauan. Viiniviljelmiä oli jo 1800-luvulla, mikä ilmenee 1800-luvun lopulla ja 1900-luvun alussa annetuista osto- ja myyntisopimuksia koskevista säädöksistä. Myös Bruno Pastena toteaa kirjassaan "La civiltà della vite in Sicilia", että syötäväksi tarkoitettujen viinirypäleiden tuotanto oli 1800-luvun lopulla 5 prosenttia "Mandamento di Caltagironen" kaikesta viininviljelystä. Edellä mainitulla alueella viljeltiin 1930- ja 1940-luvuilla useita syötäväksi tarkoitettujen viinirypäleiden lajikkeita. Viljelyssä tehtiin 1950-luvulla huomattavia innovaatioita, jotka koskivat sekä lajikkeita että viljelytekniikoita. Nämä innovaatiot yhdessä maareformin kanssa edistivät viljelyn kehitystä koko alueella. Samaan aikaan alueen viljelyssä tapahtui voimakasta erikoistumista ja viljelijät omaksuivat uudenlaisia viljelymenetelmiä sekä ottivat käyttöön teknisiä apuvälineitä, joilla voitiin nopeuttaa tai viivästyttää viinirypäleiden kypsymistä. Tuotteen jäljitettävyys taataan siten, että "uva da tavola di Mazzarrone" -viinirypäleen viljelijöiden on ilmoitettava viljelmistään asianmukaiseen rekisteriin, jota valvontaelin ylläpitää ja päivittää. Lisäksi tuottajien on ilmoitettava poimimisen aloittamisen arvioidusta ajankohdasta kymmenen päivää ennen poimimisen aloittamista ja tehtävä lopullinen ilmoitus vuosittaisesta tuotannosta.

4.5 Viljelymenetelmä: Syötäväksi tarkoitettuja viinirypäleitä viljellään tendone-menetelmällä. Cardinal-lajiketta viljellään myös contre-espalier-menetelmällä (rivimuodostelmassa tuettuina). Tendone-menetelmällä viljeltyjen kasvien tiheys on 800-1600 kasvia hehtaaria kohti ja contre-espalier-menetelmällä viljeltyjen kasvien tiheys 1800-2500. Viljelytekniikoiden joukossa erityistä merkitystä on viljelmien peittämisellä muovikelmulla, joka on asianmukaisesti mukautettu viljelmän rakenteeseen. Tämän tarkoituksena on aikaistaa hedelmien kypsymistä kesäkuuhun sekä lykätä poimimista joulukuuhun asti. Toinen tärkeä osatekijä viljelytekniikoiden lisäksi on sekä kuivien että vihreiden oksien karsinta. Vihreiden oksien karsinnalla mukautetaan ja täydennetään talven karsintaa, jotta kasvin kasvuvaiheen ja lisääntymisvaiheen välillä voidaan säilyttää tasapaino. Tuotannon laadun parantamisen kannalta hyvin tärkeitä ovat hedelmien tuotannon aikana tehtävät toimenpiteet, jolloin rypäleterttuja harvennetaan, järjestellään ja käsitellään. Sallittu enimmäistuotanto yksikköä kohti on 35000 kiloa viinirypäleitä viljelmillä, joissa käytetään tendone-menetelmää, ja 20000 kiloa hehtaaria kohden viljelmillä, joissa käytetään contre-espalier-viljelymenetelmää.

4.6 Yhteys maantieteelliseen alkuperään: Syötäväksi tarkoitettujen viinirypäleiden tuotanto tarkastelun kohteena olevalla alueella on vaikuttanut merkittävästi koko alueen taloudelliseen kehitykseen ja kauppaan. Työssäkäyvästä väestöstä 67,7 prosenttia keskittyy maatalouteen, joka suuntautuu lähes yksinomaan syötäväksi tarkoitettujen rypäleiden viljelyyn. Syötäväksi tarkoitetun Mazzarrone-rypäleen tuotanto edustaa yli 90:tä prosenttia paikallisesta maataloustuotannosta. Ilmasto ja maaperä ovat erityisen suotuisia syötäväksi tarkoitettujen viinirypäleiden viljelylle, ja ne yhdessä alueen rypäleiden viljelyn voimakkaan erikoistumisen kanssa antavat lopputuotteelle sen laadulliset, aistinvaraiset ja kaupalliset ominaisuudet, jotka erottavat sen muiden alueiden vastaavasta tuotannosta. Maaperä on yleensä rakenteeltaan möyheää, harvoin savista kalkkipitoista hiekkakiveä ja kohtuullisen hedelmällistä. Syötäväksi tarkoitetun Mazzarrone-rypäleen viljely on merkittävää paitsi taloudellisesti, sillä se on alueen väestön pääasiallinen tulolähde, myös sosiaalisesti ja kulttuurisesti. Sen juuret ovat viime vuosisadalla, ja sen merkitys on siitä vuosien mittaan kehittynyt ja vahvistunut, niin että siitä on tullut erottamaton ja olennainen osa paikallista elämää. Syötäväksi tarkoitetun Mazzarrone-rypäleen viljelyssä on ajan mittaan tapahtunut voimakasta erikoistumista, ja rypäleellä on kansallisilla markkinoilla vakiintunut maine, jota tuotteen ilmeiset laadulliset (aistinvaraiset ja kaupalliset) ominaisuudet vahvistavat.

4.7 Valvontaelin Nimi: Certiquality - Istituto di certificazione della qualità - Settore Certiagro

Osoite: Via G. Giardino, 4, I-20123 Milano.

4.8 Merkinnät: Pakkauksessa, jonka on oltava suljettu siten, että sisältöä ei voida vaihtaa, tai vaihtoehtoisesti rypäletertussa on heti lajiketietojen jälkeen oltava merkintä "Uva da tavola di Mazzarrone". Heti tämän alapuolella on oltava maininta suojatusta maantieteellisestä merkinnästä: "Indicazione Geografica Protetta" (SMM). Pakkauksessa on oltava kyseisen maantieteellisen merkinnän tunnuslogo, joka on yhdistelmä graafisia kuvioita. Soikion muotoisessa logossa on oltava vaaleansininen reunus (meri) ja sen sisäpuolella Sisilian ääriviivat vihreällä värillä, viisi kullankeltaisella viivalla rajattua keltaista palloa ja niiden keskellä kuudes muita hieman suurempi kullankeltaisella viivalla rajattu keltainen pallo. Näiden pallojen on oltava Sisilian ääriviivojen sisäpuolella alareunassa oikean puoliskon keskellä. Soikion muotoisen logon yläosassa keskellä on oltava lyhenne "IGP" (SMM) tummansinisin kirjaimin. Teksti "uva da tavola di Mazzarrone" on kirjoitettava Sisilian ääriviivojen päälle soikion keskiosaan ja vähän sen alapuolelle. Tekstin on peitettävä kaksi kolmasosaa logon pinta-alasta.

4.9 Kansalliset vaatimukset -

EY-asiakirjanumero: G/IT/00170/2000.11.17.

Täydellisen asiakirja-aineiston vastaanottopäivä: 22. huhtikuuta 2002.